Public procurement notice: Contract Award Notice
Published: 2021-06-04
Buyer: Horská záchranná služba
Country: SK
Contract type: Supplies
Procedure: Open procedure
CPV classification: 34113000: Four-wheel-drive vehicles | 34136000
Award criteria: Lowest price

Technical requirements: Predmetom tejto zákazky je vo všeobecnosti dodanie 1 ks originál, nového, nepoužitého, nevystavovaného a neopravovaného automobilu, kategórie min. N1 (motorové vozidlá, ktoré majú najmenej štyri kolesá a používajú sa na dopravu nákladov), upraveného podľa požiadaviek verejného obstarávateľa spolu s požadovaným príslušenstvom a vybavením, vrátane dodávky na miesto dodania, dodanie príslušnej dokumentácie a služby súvisiace so zabezpečením záručného servisu. Bližšia špecifikácia predmetu zákazky je uvedená v súťažných podkladoch.
Predmet zákazky bude financovaný z prostriedkov Európskych štrukturálnych a investičných fondov (EŠIF) (Operačný program Kvalita životného prostredia). Názov projektu: Rekonštrukcia rádiovej siete HZS, prípadne z iných relevantných programov, fondov a finančných mechanizmov, ako aj z rozpočtových prostriedkov verejného obstarávateľa.
Dôvody hodné osobitného zreteľa, ktoré sa vyskytli v priebehu tejto verejnej súťaže (VS), sú skutočnosťami, pre ktoré nemožno od verejného obstarávateľa (V.Ob.) požadovať, aby v tomto verejnom obstarávaní (VO) pokračoval.
Jeden z dôvodov z titulu ktorého sa V.Ob. rozhodol zrušiť predmetnú VS je skutočnosť, že podľa vyjadrenia kontrolného orgánu (Ministerstvo vnútra Slovenskej republiky, Sekcia Európskych programov, Organizačný odbor, Oddelenie kontroly verejného obstarávania a nezrovnalostí, Panenská 21, 812 82 Bratislava ďalej len kontrolný orgán/ Poskytovateľ nenávratného finančného príspevku, t.j. Poskytovateľ) uvedeného v návrhu správy z druhej ex ante kontroly, V.Ob. konal v rámci vyhodnotenia ponúk tak, že došlo k porušeniu princípu transparentnosti podľa § 10 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (zákon). Uvedené porušenie zákona mohlo mať vplyv na výsledok VO, nakoľko v danej fáze VO nie je možné podľa vyjadrenia kontrolného orgánu jednoznačne konštatovať, že by predmetné VO smerovalo k výberu takého zmluvného partnera, ktorý by vzišiel zo zákazky zadávanej v súlade so zákonom. Uvedený nedostatok mohol mať/má vplyv na výsledok VO, nakoľko V.Ob. podľa názoru kontrolného orgánu akceptoval ponuku:
— pri ktorej nie je jednoznačne preukázané splnenie požiadaviek na predmet zákazky a následne ponuka daného uchádzača bola označená ako úspešná, ktorá je dokonca vyššia ako PHZ a ktorá bola predložená ako jediná.
— 18 Prílohy č. 1 metodického pokynu CKO č. 5 verzia 6, Poskytovateľ v prípade, ak podmienky účasti alebo požiadavky na predmet zákazky (technické špecifikácie) boli vyhodnotené v rozpore s výzvou na predkladanie ponúk a súťažnými podkladmi, je povinný uplatniť finančnú opravu vo výške 25 %,
— 20 Prílohy č. 1 metodického pokynu CKO č. 5 verzia 6, Poskytovateľ v prípade nedodržania zásady transparentnosti a/alebo rovnakého zaobchádzania počas postupu zadávania zákazky, je povinný uplatniť finančnú opravu vo výške 25 %.
Finančná oprava môže byť znížená na 10 % alebo 5 % v závislosti od závažnosti porušenia. Nakoľko však bola predložená len jedna ponuka, a to výrazne vyššia ako PHZ, a jedná sa o viacero parametrov, Poskytovateľ, má zato, že neboli naplnené podmienky na zníženie finančnej opravy.
V nadväznosti na udelenie ex ante finančnej opravy, kontrolný orgán dal V.Ob. do pozornosti časť 2 bod 14 Metodického pokynu CKO č. 5. verzia 6:
Ex ante finančnú opravu podľa ods. 12 písm. a) tejto kapitoly môže RO aplikovať v štádiu druhej ex ante finančnej kontroly VO (pred podpisom zmluvy s úspešným uchádzačom) za predpokladu, že by opakovaním procesu VO vznikli dodatočné náklady a časové obmedzenia.
Poskytovateľ k týmto dôvodom uviedol, že vzhľadom na pokročilé časové obdobie realizácie projektu (Zmluva o poskytnutí NFP účinná 21. marca 2018, Ukončenie realizácie hlavných aktivít projektu: 06/2022) navrhol V.Ob. vybrať si buď opakovať proces VO, alebo akceptovať 25 % korekciu, s ohľadom na plynulú implementáciu projektu, ako aj jeho plánované ukončenie a naplnenie cieľov a merateľných ukazovateľov projektu.
Ak by V.Ob. nezrušil VS a prijal by 25 % korekciu, vzhľadom na skutočnosť, že hodnota rozpočtovej položky 1.8 TMPV 1- dodávka je 67 567,94 EUR bez DPH, 81 081,53 EUR s DPH a návrh v ponuke jediného uchádzača bol vo výške 91 990,00 EUR bez DPH, 110 388,00 EUR s DPH, musel by rozdiel vo výške 49 576,85 EUR s DPH (29 306,47 EUR + 20 270,38 EUR) zaplatiť z vlastných finančných zdrojov.
Vzhľadom na skutočnosť, že V.Ob. nedisponuje s dostatočnými vlastnými finančnými prostriedkami na kúpu predmetu tejto zákazky (druhý dôvod zrušenia predmetnej VS súvisiaci s prvým dôvodom zrušenia predmetnej VS), uvedenú skutočnosť možno tiež považovať za dôvod hodný osobitého zreteľa a teda dôvod na zrušenie predmetného VS.
V súvislosti s uvedenými závermi kontrolného orgánu V.Ob. uvádza, že v bode 35.2 predmetných súťažných podkladov je uvedené, že V.Ob. podpíše Kúpnu zmluvu s úspešným uchádzačom po overení VO príslušným/príslušnými kontrolným orgánom/kontrolnými orgánmi, ktorý/ktoré predložia V.Ob. správu z overenia/kontroly VO s vyhlásením, že počas overovania/kontroly VO nebolo zistené porušenie princípov a postupov VO definovaných právnymi predpismi EÚ a SR pre VO. V opačnom prípade si V.Ob. vyhradzuje právo zrušiť VO podľa zákona.